Tsoenami-waarskuwing ná aardbewing naby Japan | Maroela Media
(Grafika: Japanse meteorologiese agentskap)
'n Aardbewing van 7.3 het Woensdagaand die ooste van Japan getref. Die hoofstad Tokio het deurgeloop en 'n tsoenami-waarskuwing is vir dele van die noordooskus uitgereik, het die Japanse meteorologiese agentskap gesê.
Die aardbewing het aan die kus van die Fukushima-streek plaasgevind op 'n diepte van 60 km. Kort ná die aardbewing om 23:36 (1436 GMT) is 'n waarskuwing van tsoenami-golwe van een meter uitgereik vir dele van die kus.
Daar is nie dadelik berigte van enige skade of beserings nie, maar minstens 2 miljoen huishoudings beleef kragonderbrekings, insluitend 700 000 in Tokio, het die kragvoorsiener Tepco gesê.
In die noordoostelike streek is 156 000 sonder elektrisiteit, aldus die streek-kragmaatskappy Tohoku Electric Power.
Eerste minister Fumio Kishida het aan verslaggewers gesê die regering probeer inligting bekom oor die situasie.
Tepco het ook op Twitter gesê hy gaan bedrywighede na by die Fukushima-kernaanleg wat 11 jaar gelede 'n smelting beleef het toe 'n yslike aardbewing van 9.0 die ooskus op 11 Maart 2011 getref het. Dit het 'n tsoenami en kernramp tot gevolg gehad.
Die kernregulasie-owerheid sê daar is nie enige abnormale aktiwiteit by die Onagawa-kernaanleg in die noordoostelike Miyagi-prefektuur opgemerk nie.
Die spoormaatskappy JR East sê hy beleef 'n groot ontwrigting in sy bedrywighede.
In die nuus Japan
Russe bring Amerikaanse ruimtevaarder wel huis toe
Maak gereed. Vind Jesus. Ons ken nie die dag van more nie. Oorlog, Aarbewings, ens, Tekens van die tye is voor die deur.